Bostonski davitelj
Bostonski davitelj () je naziv za serijskog ubicu ili nekoliko ubica koji su na području Bostona, u američkoj državi Massachusetts, izvršili niz od 13 ubistava žena od 1962. do 1964. godine. Žrtvama, čiji je raspon starosti bio od 19 do 85 godina, je bilo zajedničko to da su prije ubistava bile seksualno zlostavljane, a potom zadavljene, isto kao i da su ubijene u svojim stanovima i kućama bez tragova provale i nasilnog ulaska, zbog čega se smatralo da je ubica prethodno, izdajući se za policajca ili radnika za održavanje, stekao njihovo povjerenje. Ubistva su izazvala veliku pažnju u tadašnjoj američkoj javnosti i izazvala opsežnu kriminalističku istragu koja je završena u oktobru 1964. kada je profesionalni kriminalac Albert DeSalvo, nedugo nakon hapšenja za pokušaj silovanja, priznao ubistva. DeSalvo je kasnije osuđen na doživotni zatvor, ali je nekoliko godina kasnije povukao priznanje i tvrdio je da nije Bostonski davitelj sve do 1973. godine kada je ubijen u zatvoru. Nakon toga je slučaj nastavio izazivati pažnju historičara i true crime pisaca, uključujući i neke članove rodbine žrtava koji su počeli tvrditi da DeSalvo nije Davitelj, odnosno da je riječ o nizu nepovezanih ubistava. Godine 2013. je, pak, DNK analiza potvrdila da je DeSalvo počinitelj posljednjeg od 13 ubistava.

1962
1963
1964
Američki kriminalci
Serijski ubice
Historija SAD (1945–1964)
Davitelj